PORT เผยกำไรปี 63 ร่วง 43% มาที่ 58 ลบ. ยังปันผล 0.035 บ. ลุยเพิ่มทุน 364 ล้านหุ้น
PORT เผยกำไรปี 63 ร่วง 43% มาที่ 58 ลบ. จากปีก่อนมีกำไร 102 ลบ. ยังปันผล 0.035 บ. ลุยเพิ่มทุน 364 ล้านหุ้น
23 ก.พ. 2564

บริษัท สหไทย เทอร์มินอล จำกัด (มหาชน) หรือ PORT รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานงวดปี 2563 มีกำไรลดลง เนื่องจากรายได้จากการให้บริการรวมเท่ากับ 1,347.23 ล้านบาท ลดลง 181.48 ล้านบาท หรือลดลง 11.87% จากปี 2562 อยู่ที่ 1,528.72 อีกทั้งรายได้อื่นลดลง 17.49 ล้านบาท หรือลดลง 57.91%
ขณะที่ต้นทุนทางการเงินเพิ่มขึ้น 21.12 ล้านบาท หรือคิดเป็นการเพิ่มขึ้น 45.64% เนื่องจากดอกเบี้ยจ่ายตามสิทธิการใช้สินทรัพย์ ซึ่งเกิดขึ้นจากการใช้มาตรฐานการรายงานทางการเงินฉบับที่ 16 เรื่องสัญญาเช่า
พร้อมกันนี้ บริษัทประกาศจ่ายเงินปันผลงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563 โดยอัตราการจ่ายปันผลเป็นเงินสด 0.035 บาทต่อหุ้น วันที่ไม่ได้รับสิทธิปันผล (XD) 28 เม.ย. 2564 วันที่จ่ายปันผล 19 พ.ค. 2564
อีกทั้งอนุมัติให้นำเสนอต่อที่ประชุมสามัญผู้ถือหุ้น ประจำปี 2564 เพื่อพิจารณาอนุมัติการเพิ่มทุนจดทะเบียนของบริษัทฯ แบบมอบอำนาจทั่วไป (General Mandate) จำนวนไม่เกิน 364,319,946 หุ้น มูลค่าที่ตราไว้หุ้นละ 0.50 บาท โดยจัดสรรให้แก่ผู้ถือหุ้นสามัญทั้งหมด 182,159,973 หุ้น บุคคลในวงจำกัด 60,719,991 หุ้น และประชาชนทั่วไป 121,439,982 หุ้น